**KLAIPĖDOS LOPŠELIO-DARŽELIO „PAGRANDUKAS“**

**2020 METŲ „GILUMINIO“ AUDITO ATASKAITA**

Įsivertinimo sritis: 1. Etosas.

Įsivertinimo rodikliai: 1.3. Mokyklos vidaus ir išorės ryšiai.

  1.3.2. Bendravimas ir bendradarbiavimas su socialiniais partneriais.

Įsivertinimo tikslai:

1. Išskirti pasirinkto rodiklio stipriuosius ir tobulintinus aspektus.
2. Informuoti įstaigos bendruomenę apie gautus rezultatus ir numatytus tobulinimosi

žingsnius.

Įsivertinimo laikas: 2020 m. sausio-lapkričio mėn.

Veiklos kokybės įsivertinimui naudoti domenų rinkimo metodai: dokumentų analizė, klausimynas mokytojams, pokalbis, faktų fiksavimas.

 Bendradarbiavimo su socialiniais partneriais plėtotė – viena iš įstaigos strateginės veiklos prioritetinių krypčių. Bendradarbiaujama su institucijomis besirūpinančiomis vaiko gerove; miesto, rajono, regiono ir šalies ugdymo institucijomis; kultūros ir meno centrais; mokslo bei pedagogų kvalifikacijos kėlimu besirūpinančiomis įstaigomis; tėvais, vietos bendruomene (Klaipėdos lopšelio-darželio “Pagrandukas” 2019 metų veiklos ataskaita; Klaipėdos lopšelio-darželio “Pagrandukas” 2019-2021-ųjų metų strateginis planas). Bendradarbiaudami su socialiniais partneriais išreiškiame savo atvirumą visuomenei, įgyjame naujos patirties tobulinant įstaigos veiklą ir gerinant ugdymo kokybę. Bendradarbiavimo partneriai – aktyvūs švenčių, įvairių renginių, projektų ir akcijų dalyviai. Įstaiga tampa vis labiau veikli, informatyvi, kai veikiama ne tik jos teritorijoje, bet ir už jos ribų.

Stipriosios įsivertinimo pusės.

1. Klaipėdos lopšelis-darželis ,,Pagrandukas“ plėtoja ryšius su įvairiomis įstaigomis, organizacijomis, vykdo tarpinstitucinį bendradarbiavimą: pasirašytos ir atnaujintos sutartys, organizuota bendra veikla su socialiniais partneriais (dokumentų analizė).
2. Pasirašytos bendradarbiavimo sutartys ugdymo srityse: Klaipėdos „Vyturio“ progimnazija, Klaipėdos miesto visuomenės sveikatos biuru, Klaipėdos lopšeliu-darželiu „Eglutė“, Klaipėdos Jeronimo Kačinsko muzikos mokykla, Klaipėdos miesto savivaldybės viešąja biblioteka, Vilniaus kolegija (dėl studentų praktinio mokymosi).
3. Užfiksuoti raštai iš miesto savivaldybės dėl ilgalaikės patalpų nuomos ir paslaugų teikimo sutartys su VšĮ „Klaipėdos žingsnis“ ir „Krepšinio mokykla“ (nurodomas darbo laikas, darbo dienos, muzikos ir sporto salių valandos įkainiai).
4. Vykdomas glaudus bendradarbiavimas vaikų ugdymo ir socialinės pagalbos teikimo klausimais su Klaipėdos pedagogine psichologine tarnyba, Klaipėdos miesto šeimos ir vaiko gerovės centru, Klaipėdos miesto vaiko teisių apsaugos skyriumi.
5. Palaikomi glaudūs ryšiai su miesto ir šalies socialiniais partneriais mokytojų kvalifikacijai kelti: Klaipėdos miesto pedagogų švietimo ir kultūros centru, Klaipėdos universitetu, Klaipėdos universiteto tęstinių studijų institutu, Šiaulių universitetu, VšĮ Trakų švietimo centru, Kauno pedagogų kvalifikacijos centru, LVJC nuotoline platforma Pedagogas. Lt, VšĮ „Mokymosi mokykla“, Nacionaline Švietimo agentūra, UAB „Šviesa“ Mokymo centru, Klaipėdos Lėlių teatru, VŠĮ „Gyvenimo universitetas. LT“
6. Palaikomi tikslingi ryšiai su Klaipėdos miesto visuomenės sveikatos biuru, policijos pareigūnais, Klaipėdos apskrities priešgaisrine gelbėjimo valdyba.
7. Puoselėjami bendradarbiavimo ryšiai su ilgalaikiais socialiniais partneriais (informacija

patalpinta įstaigos svetainėje

[www.pagrandukasklp.lt](http://www.pagrandukasklp.lt)

1. Įstaigos mokytojų nuomone, ugdytinių tėvai laikomi, kaip vieni iš svarbiausių socialinių partnerių, ir yra vertinamas reikšmingas jų indėlis įstaigos gyvenime. Apibendrinant gautus atsakymus, galima teigti, kad grupės komandos bendradarbiavimo su ugdytinių tėvais sėkmę lemia paties mokytojų motyvacija ir iniciatyva sudominti tėvus ir įtraukti juos į ugdomosios aplinkos kūrimą, glaudų bendradarbiavimą visose ugdymo srityse. Per ataskaitinį laikotarpį aktyviu tėvų dalyvavimu pasidžiaugė didesnė dalis įstaigos grupių. Mokytojai pažymėjo svarbų tėvų vaidmenį nuotolinio ugdymo procese. Dauguma planuotų renginių neįvyko dėl koronaviruso infekcijos. Tėveliai negalėjo organizuoti ir patys dalyvauti įvairiuose renginiuose, tačiau buvo aktyvūs nuotolinio ugdymo dalyviai. Vykdydami ugdymą namuose, glaudžiai bendradarbiavo su grupių mokytojais, kitais ugdytojais ir specialistais, taip padėdami užtikrinti sėkmingą vaikų ugdymą (si).
2. Esamų ir naujų socialinių partnerių paieškai inicijuota sportinio plakato fotografijų paroda „Čia šalelė Lietuva, mes sportuosim visada“. Buvo pakviesta dalyvauti socialiniai partneriai iš 19 įstaigų. Manome, kad dauguma nedalyvavo dėl paskelbto karantino. Reikia pasidžiaugti, kad aktyviai atsiliepė 2 nauji socialiniai partneriai: Gargždų lopšelis-darželis „Gintarėlis“ (5 darbai), Kauno lopšelis-darželis „Pagrandukas“ (1 darbas). Iš dabartinių socialinių partnerių dalyvavo Klaipėdos lopšelis-darželis „Pumpurėlis“ (nuotraukos eksponuojamos Klaipėdos lopšelio-darželio „Pagrandukas“ facebook paskyroje).

Silpnosios įsivertinimo pusės.

1. Pastebėta, kad įstaigos dauguma veiklų vykdoma socialinių partnerių iniciatyva (dalyvavimas parodose, projektuose, kultūriniuose edukaciniuose renginiuose ir kita).
2. Nepakankamai aktyviai inicijuojamas bendradarbiavimas su ugdytinių tėvais.

Išvados ir tobulinimosi žingsniai.

Atlikdama giluminį auditą VAK grupė nustatė, kad Klaipėdos lopšelio-darželio „Pagrandukas“ ryšiai su socialiniais partneriais yra įvairūs, tikslingi, turintys teigiamą poveikį įstaigos veiklai ir visai bendruomenei.

Siūloma:

1. Tęsti bendradarbiavimo ryšius su dabartiniais socialiniais partneriais ir atrasti naujų būdų juos stiprinti.
2. Naujų socialinių partnerių paieškai keistis gerąja patirtimi savo šalies ir tarptautinėse bendruomenėse, tobulinti pedagoginius, informacinių komunikacinių technologijų bei kalbinius gebėjimus.
3. Kurti bendravimo santykius: parodyti tėvams, kaip socialiniams partneriams, kad jie yra svarbūs, reikalingi ir laukiami; formuoti nuostatą, kad tėvai gali būti aktyvūs ugdymo proceso dalyviai.
4. Pažinti savo grupės ugdytinių tėvų galimybes, sudominti ugdomuoju turiniu, keistis informacija aktualiais klausimais, parodyti jų svarbų vaidmenį ugdymo procese ir įstaigos gyvenime.

Galutinė išvada. Įsivertinimo rodiklis 1.3.2. „Bendravimas ir bendradarbiavimas su socialiniais“ įvertintas 3-iame lygyje, t. y. gerai – pasiekimų daugiau negu trūkumų.

Klaipėdos lopšelio-darželio „Pagrandukas“

vidaus audito koordinavimo grupė

2020-11-25